alexandrainst/scandi-wiki huggingface dataset:
Andreas Wilks

Andrea Engelbert Wilks () var ein svensk pioner innanfor den samiske foreiningsrørsla og gjenpplivar av den tradisjonelle samiske tinntrådsløyden.

Oppvekst 
Andrea Wilks var fødd i Dikanäs som son av fjellsamane Lars Tomasson Wilks og Kristina Nilsdotter Gorek ifrå Vilhelmina. I 1900 gav dei seg med reindrit og flytta til Fredrika. Etter ein skulegang på seks semester ved skulen til det svenske misjonsselskapet i Bäsksele arbeidde Andrea Wilks som dreng og gjetargut for den bufaste befolkninga i Fredrika, før han flytta til heimtraktene til foreldra. I 1908 fekk han arbeid innan reindrifta til ein slektning i Dikanäsområdet.

Samepolitisk pioner 
Andreas Wilks blei tidleg engasjert i den gryande samiske organisasjonsrørsla. I 1906 blei han sekretær i den fyrste sameforeininga i Sverige, Fatmomakke lappförening. I 1913 følgde han Hans Magnus Nilsson som leiar for foreininga, som i 1912 bytta namn til Vilhelmina och Åsele lappars enskilda arbetsförening. Han hadde leiarstillinga fram til 1948. Andreas Wilks arheidde òg for danninga av lokale sameforeiningar, til dømes i Ammarnäs og Tärna. Han var òg samepolitisk aktiv på riksplan, og prøvde mellom anna å motverka skiljet mellom bufaste og reindriftssamar som var blitt innført i den svenske reinnæringslova på byrjinga av 1900-talet.

Frelsesarmeen 
I 1915 gjekk Andreas Wilks gjennom ei personleg krise og gjekk deretter inn i Frelsesarmeen. Våren 1918 byrja han utdanninga si ved Frälsningsarméns krigsskola i Stockholm. Deretter verka han som mobil samemisjonær i Jämtland og sørlege Lappland med base i Dorris i Vilhelmina sokne. I 1926 gifta han seg med nybyggardottera Syrene Hermansson, og to år seinare blei han utnemnd til befalhavande offiser i det nye frelsesarmekorpset i Kjelefjell. Han tenstegjorde som korpssjef fram til han gjekk av med pensjon i 1942, og flytta då saman med kona si til heimbyen hennar Grundfors nordvest for Fatmomakke.

Forkjempar for tinntrådsløyd 

Allereie i ungdommen hadde Andreas Wilks interessert seg for det tradisjonelle samiske tinntrådbroderiet, som i stor grad hadde forsvunne ved byrjinga av 1900-talet. Han studerte broderte gjenstandar, oppspora gamle reiskapar som var blitt nytta for tråddraging og intervjua gamle menneske om korleis sløyden hadde gått for seg. Kring 1905 byrja han sjølv å eksperimentera med tinntraddraging og seinare òg brodering. Andreas Wilks blei ein sterk forkjempa for tinntrådsløyden og heldt talrike kurs over heile det samiske området i åra 1925–1951. Kona Syrene blei òg ho ei dugande tinntrådutøvar, det same blei bror til Wilks, Lars, og kona hans Sanna (syster til Syrene). Dei dokumenterte ei mengd gamle mønster som seinare blei samla i Mönsterbok för lapsk hemslöjd i Västerbottens län.

Wilks døydde i 1953 på Hällnäs sanatorium.

Kjelder 

Denne artikkelen bygger på «Andreas Wilks» frå ,  den 18. mai 2022.

Bakgrunnsstoff 

 Tidsskriftet Västerbotten om Västerbottens län heimsløydforeining

 
 
Duodji
Samiske kunstnarar
Samiske politikarar
Inger Elin Utsi

Inger Elin Kristina Ivarsdatter Utsi () er ein norsk samisk skodespelar som har spelt i fleire filmar. 

Utsi voks opp i Kautokeino. Ho har mellom anna spelt i filmane Ofelaš (Veiviseren) og Kautokeino-opprøret. Ho spelte òg Elna i TV-serien Hjerterått produsert av Original Film. TV-serien blei send på NRK Super vinteren 2013. 

Inger Elin Utsi har har både økonomi- og journalistutdanning. Ho har jobba som kommunikasjonsrådgivar ved UiT - Noregs arktiske universitet, i NRK, Altaposten og TV Nord. 

I dag jobbar ho som seniorrådgjevar for Sannings- og forsoningskommisjonen, som er oppnemnd av Stortinget. Sekretariatet held til ved UiT Noregs arktiske universitet, Tromsø.  

Utsi stilte til val for NSR i nordre valkrins ved Sametingsvalet 2013. Ho blei ikkje vald inn direkte, men overtok i form av vararepresentant for Silje Karine Muotka, då Muotka blei vald inn i Sametingsrådet. Utsi sat på Sametinget i ein periode. Ho har òg vore engasjert i fleire verv, mellom anna i Norsk Tjenestemannslag og LO.

Kjelder

Denne artikkelen bygger på «Inger Elin Utsi» frå ,  den 18. mai 2022.

Bakgrunnsstoff 

 Profil på Sametinget
 Profil på NSRs hjemmeside

Folk frå Kautokeino
Samiske skodespelarar
Norske skodespelarar
NSR-politikarar
Sametingsrepresentantar
Gunvor Guttorm

Gunvor Guttorm () er ein norsk samisk kunstvitar, artist og duodjiekspert.

Gunvor Guttorm voks opp i Karasjok og studerte fag som duodji, finsk og samisk på blant anna Universitetet i Tromsø og Høgskolen i Finnmark i Alta/Hammerfest. I 1993 tok to magistereksamenen i duodji på Statens lærerhøyskole i forming i Oslo. I 2003 disputerte ho på Universitetet i Tromsø med avhandlinga Duoji bálgát - en studie i duodji: kunsthåndverk som visuell erfaring hos et urfolk.

Ho har undervist  i duodji, mellom anna på Samisk høgskole i Kautokeino frå 1994. I 2010 blei ho professor i duodji på Samisk høgskole, der ho i 2015–2019 også var rektor.

Ho er busett i Jokkmokk og har to barn.

Bibliografi i utval 

 Duoji bálgát - en studie i duodji: kunsthåndverk som visuell erfaring hos et urfolk (avhandling), Det humanistiske fakultet, Institutt for kunsthistorie, Universitetet i Tromsø, 2001
 Duodjáris duojárat – duddjon ealiha duodjedigaštallama – artihkkalčoakkáldat (på nordsamisk, "Hängivna hantverkare – Skapande föder dialog och debatt"), Davvi girji, Kautokeino 2010,

Kjelder

Denne artikkelen bygger på «Gunvor Guttorm» frå ,  den 19. mai 2022.  

Duodji
Norske kunsthistorikarar
Samiske forfattarar
Rektorar ved Samisk høgskole
Huaso

Huaso (spansk uttale ) er ein landbu og dyktig ryttar frå Chile som kan liknast med den amerikanske cowboyen, den mexicanske charroen (og i nord vaqueroen), gauchoen frå  Argentina, Uruguay og Rio Grande Do Sul og den australske stockmanen. Ein kvinneleg huaso blir kalla huasa, men omgrepet china er mykje vanlegare brukt om kona eller kjærasten til ein huaso. Den typiske klesdrakten hennar blir brukt til cuecadansing. Huasoar finst over heile sentrale og sørlege Chile, medan folk med same type arbeid knytt til sauehald i Aysén og Magallanes-regionen er gauchoar. Den viktigaste skilnaden mellom huasoen og gauchoen er at huasosar også driv med jordbruk i tillegg til storfehald.

Huasoar finst særleg i den sentrale dalen av Chile. Dei rir på hestar og bruker typisk ein stråhatt kalla chupalla. Dei bruker også eit poncho-liknande plagg kalla manta eller ein chamanto (opphavleg berre brukt av landeigarar, ettersom dette er mykje meir kostbart) over ein livkort andalusisk jakke, i tillegg til leggings i skinn over støvlettar med sporehaldarar i skinn og ei langskafta spore.

Huasoar er ein viktig del a chilensk kultur, og opptrer gjerne i paradar, fiestaer, ved høgtider og i samband med populærmusikk. Cuecadansing der ei blyg china blir gjort kur til av ein standhaftig huaso, begge i tradisjonelle klede, er vanleg ved slike høve.

Galleri

Kjelder

Denne artikkelen bygger på «Huaso» frå ,  den 19. mai 2022.

Bakgrunnsstoff

Yrke knytte til dyrehald
Chilensk kultur
Chilenske nasjonalsymbol
Dan Starkey

Dan Starkey () er ein engelsk skodespelar kjend for roller i den britiske science-fiction serien Doctor Who. Han har portrettert ulike sontar-karakterar, mest kjend er han for rolla Strax, som møtte den ellevte og tolvte inkarnasjonen av The Doctor, spelt av Matt Smith og Peter Capaldi.

I 2016 begynte han i CBBC sitt sketch-show Class Dismissed, der han spelte i 36 episodar (kvar episode i sesong 1, 2 og 3). Han slutta i serien etter sesong 3.

Han studerte ved Trinity Hall ved Universitetet i Cambridge, og herfrå har han ei utdanning i angelsaksisk, norrønt og keltiske språk. Vidare utdanna han seg ved teaterskulen Bristol Old Vic, som han gjekk ut frå i 2006.

Filmografi

Film

TV

Dataspel

Kjelder

Denne artikkelen bygger på «Dan Starkey» frå ,  den 19. mai 2022.

Bakgrunnsstoff

Engelske skodespelarar
Skodespelarar frå 2000-talet
Thomas Gill

Thomas Gill () var ein britisk politikar frå  Whigpartiet. Han var også ein industrimann. Gill var fødd i Tavistock i Devon. Han grunnla føretaket Milbay Soaps Works i 1818 og arbeidde på eit tidspunkt ved Tavistock Iron Works. Har var også direktør i South Devon Railway Company.

Gill blei vald til det britiske parlamentet for Plymouth ved valet i 1841, men gjekk frå stillinga ved det neste valet i 1847.

Kjelder

Denne artikkelen bygger på «Thomas Gill» frå ,  den 19. mai 2022.  

Britiske politikarar
Britiske industrifolk
Folk frå Tavistock
Variety on View

Variety on View var ein britisk TV-serie som hadde seks episodar frå 1946 til og med 1947. Serien gjekk på BBC. Det var eit live-program, med ulike varieté- eller music hall-innslag.
Serien er truleg gått tapt.

Kjelder

Denne artikkelen bygger på «Variety on View» frå ,  den 19. mai 2022.  

Britiske fjernsynsseriar
Vysjyvanka

Vysjyvanka () er ei brodert skjorte som blir brukt i ukrainske og kviterussiske nasjonaldrakter. Skjorta kan brukast av både barn og vaksne, menn og kvinner. Ukrainsk vysjyvanka peiker seg ut med lokale broderi frå den ukrainske broderitradisjonen. Skjortene blir broderte for hand. Materialet er vanlegvis lin, men dei kan også vera av bomull.

Galleri

Kjelder

Denne artikkelen bygger på «Vysjyvanka» frå , og «Vyshyvanka» frå  den 19. mai 2022.

Bakgrunnsstoff

Belarusisk kultur
Ukrainsk kultur
Nasjonaldrakter
Formelle klede
Bead Mountain Formation

Bead Mountain Formation er ein geologisk formasjon i Texas i USA. Her finst det fossil frå permtida.

Kjelder

Denne artikkelen bygger på «Bead Mountain Formation» frå ,  den 19. mai 2022.  

Geografi i Texas
Radioprogrammet The Wire

The Wire er eit australsk aktualitetsprogram. Det blir sendt på australske radiostasjonar via Community Radio Satellite.

Programmet blir produsert av tre store australske nærradiostasjonar: Radio Adelaide (Adelaide i Sør-Australia), 2SER (Sydney i New South Wales) og 4EB (Brisbane i Queensland).

Programmet omtalar seg sjølv som eit uavhengig og alternativt aktualitetsprogram.

Referansar 

Denne artikkelen bygger på «The Wire (radio program)» frå ,  den 19. mai 2022.

Bakgrunnsstoff

Australske radioprogram
Vapar

Vapaar er ein landsby i Champai-distriktet i Mizoram i India.

Ved folketeljinga i 2011 hadde Vapar 891 innbyggjarar fordelt på 184 hushaldningar. Nesten alle innbyggjarane tilhøyrde kategorien vanskelegstilt stamme.

Kjelder

Denne artikkelen bygger på «Vapar» frå ,  den 19. mai 2022.  

Landsbyar i Mizoram
NM i symjing 2003

Noregsmeisterskapen i symjing 2003 vart avvikla på Hamar i Hedmark dagane frå 10. til 13. juli 2003. Meisterskapen omfatta 34 individuelle tevlingar og 6 stafettar, likt fordelt på menn og kvinner. 

Kongepokalane vart tildelt Gard Kvale frå Bergens Svømmeclub for norsk rekord på 800 meter fri og Anne-Mari Gulbrandsen frå Idrettslaget Varg i Oslo for sigeren i 100 meter bryst.

Menn

50 meter fri

100 meter fri

200 m fri

400 m fri

1500 m fri

50 meter rygg

100 m rygg

200 m rygg

50 meter bryst

100 m bryst

200 m bryst

50 meter butterfly

100 m butterfly

200 m butterfly

200 meter medley

400 m medley

Kvinner

50 meter fri

100 meter fri

200 m fri

400 m fri

800 m fri

50 meter rygg

100 m rygg

200 m rygg

50 meter bryst

100 m bryst

200 m bryst

50 meter butterfly

100 m butterfly

200 m butterfly

200 meter medley

400 m medley

Kjelder
Dagsavisen 12. juli 2013
Dagsavisen 13. juli 2013
Tønsbergs Blad 14. jui 2003

Noregsmeisterskap i 2003
Noregsmeisterskap i symjing
Idrettstilskipingar i Innlandet
Hans Edgar Paulsen

Hans Edgar Paulsen () er ein tidlegare fotballspelar frå Stavanger. Han var 1967-75 midtspiss i Viking Fotballklubb og såleis med om å vinne seriemeisterskapen sesongane 1972-75. Paulsen utmerkte seg særleg som hovudspelar.

Karriere

Klubbspel
Paulsen var aktiv i FK Vidar frå 1963 til 66, eit lag som då tok seg opp frå 4. til 3. divisjon. Der etter melde han seg inn i Viking Fotballklubb. I løpet av ni sesongar spelte han 273 kampar og skåra 98 mål. I fire sesongar på rad lukkast han og lagkameratane i Viking å gå til topps i 1. divisjon. 20. oktober 1974 skåra han Vikings mål då laget tapte cupfinalen på Ullevål stadion med 1–3. 1976-78 spelte Paulsen atter på Vidar sitt lag, då som midtstoppar.

Landslagsspel
Paulsen spelte 4 landskampar for Noreg, ein i juni 1970 og tre i juni-juli 1973. I sin debutkamp skåra han det fyrste målet då Noreg vann 2–0 over Finland på Brann stadion i Bergen. 6. juni 1973 utlikna han til sluttresultatet 1–1 då Irlands landslag vitja Oslo.

Merittar
Seriemeister: 1972, 1973, 1974 og 1975 for Viking FK
Tapande cupfinalist: 1974 med Viking FK

Paulsen var i unge år ein habil tennisspelar.

Kjelder

Denne artikkelen bygger på «Hans Edgar Paulsen» frå ,  den 20. mai 2022.  
eu-football

Norske landslagsspelarar i fotball
Viking-spelarar
Vidar-spelarar
Folk frå Stavanger
NM i roing 1975

Noregsmeisterskapen i roing 1975 fann stad på Jonsvatnet i Trondheim helga 13. og 14. september 1975. Kongepokalen vart tildelt brørne Frank og Alf Hansen.

Menn

Singlesculler

Dobbeltsculler

Toar utan styrmann

Firar med styrmann

Firar innriggar

Åttar

Kvinner

Dobbeltsculler

Dobbeltfirar

Kjelder
Sportsboken 75. Dreyerbok Stavanger. 1975.

Noregsmeisterskap i 1975
Idrettstilskipingar i Trøndelag
Noregsmeisterskap i roing
Idrett i Trondheim
Music av Carole King

Music er det tredje studioalbumet til den amerikanske musikaren Carole King. Albumet kom ut i desember 1971.

Bakgrunn
Albumet vart skrive av songaren og produsert av Lou Adler, og er eit framhald av stilen på Tapestry. King spelte piano og celesta på mange spor. Fotografiet av King på framsida av omslaget vart teke av Jim McCrary i 8815 Appian Way i Laurel Canyon i California.

Mottaking
Då albumet kom ut steig det raskt til toppen av albumlista i USA. Det inneheld songar som «It's Going to Take Some Time» (12. plassen i USA av The Carpenters), «Sweet Seasons», ein niandeplass for Carole King, og «Brother, Brother».

Sjølv om det ikkje var like banebrytande eller suksessrikt som King sitt Tapestry, vart Carole King: Music ein rask suksess og selde til gullplate den 9. desember 1971, dagen etter det kom ut. Det selde til platinaplate 17. juli 1995. Albumet selde visstnok 1,3 millionar eksemplar i USA den dagen det kom ut. Men platinastatus for album (ein million selde eksemplar), vart ikkje skapt av RIAA før i 1976.

Music gjekk inn på topp 10-lista på ein åttandeplass, og vart den første av mange veker der både Tapestry og Carole King: Music låg på topp 10 samstundes. Albumet nådde toppen av lista nyårsdagen 1972 og låg der i tre veker på rad.

Innhald
Alle songane er skrivne av Carole King, utanom der andre er nemnde.

Medverkande
Carole King – vokal, piano, elektrisk piano, elektrisk celesta, korvokal
Ralph Schuckett – orgel på «Sweet Seasons» og «Surely», elektrisk piano på «Back to California», elektrisk celesta på «Growing Away from Me»
Danny Kortchmar – akustisk and elektrisk gitar; korvokal på «Song of Long Ago»
James Taylor – akustisk gitar på «Some Kind of Wonderful», «Song of Long Ago» og «Too Much Rain», korvokal på «Some Kind of Wonderful»
Charles Larkey – elektrisk ogakustisk bassgitar
Joel O'Brien – trommer
Russ Kunkel – trommer på «Back to California»
Ms. Bobbye Hall – conga, bongo, tamburin
Teresa Calderon – conga på «Brother, Brother»
Curtis Amy – tenorsaksofon på «Brother, Brother», «Sweet Seasons»og «Music», elektrisk fløyte på «Surely»
Oscar Brashear – flygelhorn på «Sweet Seasons» og «Carry Your Load»
William Green – blåseinstrument, fløyte, saksofon
Buddy Collette – blåseinstrument, fløyte, saksofon
Ernest Watts – blåseinstrument, fløyte, saksofon
Plas Johnson – blåseinstrument, fløyte, saksofon
Mike Altschul – blåseinstrument, fløyte, saksofon
Abigale Haness – korvokal på «Some Kind of Wonderful», «Surely», «Music», «Brighter» og «Growing Away from Me»
Merry Clayton – korvokal på «Back to California»

Produksjon
Lou Adler – produsent
Hank Cicalo – lydteknikar
Norm Kinney – assisterande lydteknikar
Roland Young – kunstnarisk leiar
Chuck Beeson – design
Jim McCrary – fotografi

Salslister

Vekeslister

Årslister

Salstrofé

Kjelder

Denne artikkelen bygger på «Music (Carole King album)» frå ,  den 20. mai 2022. 
 oppgav desse kjeldene:

Musikkalbum frå 1971
Carole King-album
Epic Records-album
Album produserte av Lou Adler
Ode Records-album
Målblome

Målblome er ein pris som vert gjeven til nokon som har gjort ein framifrå innsats for nynorsken. Det er styret i Noregs Mållag som bestemmer kven som får Målblome.

Målblome vert og utdelte av fylkeslag og lokale mållag.

Desse har motteke Målblome frå Noregs Mållag 
 2000 - Gaute Hvoslef Kvalnes
 2001 - Bjarne Hugo Hansen
 2001 - Jonny Bråtveit
 2002 - Inger Lise Stulien
 2002 - Jan E. Isachsen og Gro S. Ihler
 2002 - Jon Grepstad
 2003 - Sigurd Haugsgjerd
 2004 - Dagsavisen
 2004 - Geir Grav
 2004 - Torill Tørjesen
 2005 - ABC Startsiden og Espen Udland
 2005 - Monica Mæland og Herman Friele
 2005 - Reza Rezaee
 2006 - ANB
 2006 - Blåmann Barnebokklubb
 2007 - Lars Moa
 2008 - Lise Lunde Nilsen
 2008 - Terje Torkildsen
 2009 - Ole Danbolt Mjøs
 2010 - Bjerkem Natur og Kultur
 2011 - Anne-Margrethe Eidhammer
 2014 - Martin Kolberg
 2016 - Haukeland universitetssjukehus
 2017 - Eigedomsmegler1 Jærmegleren
 2018 - Aftenposten
 2018 - Bø blad
 2022 - Thor Gjermund Eriksen

Kjelder

Noregs Mållag
Nynorsk
Sweet Seasons

«Sweet Seasons» er ein song skriven av Carole King og Toni Stern og gjeven ut av King i 1971 på albumet Music. Han var den einaste singelen frå albumet som gjekk inn på singellista og det var den andre av fire topp 10-hittar for ho i USA.

Bakgrunn

E! News-reporteren Josh Grossberg skildra songen som ein av dei største hittane til King. Cash Box skildra han som ein «piano pumper-thumper» som er «lys og luftig».

Musikologen James Perone skildra teksten til Stern som mindre personleg enn tekstane Stern og King skreiv for songar på det tidlegare albumet til King, Tapestry. Det er likevel ei linje som Perone ser på som personleg, når King syng om å få barn og bygga eit liv på landet. Perone føler at denne linja refererer til Kings døtrer og flyttinga hennar til Idaho. I følgje New Jersey Star-Ledger-reporteren Tris McCall, framstiller teksten songaren på ein måte som King ofte framstiller hovudpersonane i songane hennar, som «skapre og bedårande, men òg vanskelege og refleksivt sjølvaktuelle».

Perone skildra songen som 'Top 40, pop-orientert', men høyrer òg element i arrangementet som føregrip stilen til Steely Dan så vel som Rickie Lee Jones sitt hornarrangement i «Chuck E.'s in Love». Perone vurderer songen som «ein ideell AM-radio, topp-40 poplåt ... som står seg like godt som nokon av Carole Kings hitkomposisjoner». Men Tim Crouse frå Rolling Stone skildra songen som eit skuffande søppel.  Skodespelarinna Jessie Mueller, som portretterte King i Broadway-musikalen Beautiful: The Carole King Musical, ser på «Sweet Seasons» som ein av favorittane hennar av King.

Medverkande
Henta frå The Words and Music of Carole King.3
Carole King – vokal, piano
Curtis Amy – tenorsaksofon
Oscar Brashear – flygelhorn 
Bobbye Hall – bongo, conga
Danny Kortchmar – elektrisk gitar
Charles Larkey – bassgitar
Joel O'Brien – trommer
Ralph Schuckett – Hammondorgel

Salslister
«Sweet Seasons» nådde niandeplassen i USA og 12. plassen i Canada. Det var òg ein Adult Contemporary-hit i begge landa og nådde høvesvis andreplassen og 21. plassen. Songen var òg populær i Tyskland, særleg blant yngre folk.

Vekeslister

Årslister

Andre versjonar
«Sweet Seasons» har blitt spelt av mange andre musikarar, som The Isley Brothers (1972), Francis Yip (1973) og Micky Dolenz (2010).

Kjelder

Denne artikkelen bygger på «Sweet Seasons» frå ,  den 20. mai 2022. 
 oppgav desse kjeldene:

Bakgrunnsstoff
 

Songar frå 1971
Singlar frå 1972
Carole King-songar
Songar skrivne av Carole King
Songar skrivne av Toni Stern
Songar produserte av Lou Adler
Ode Records-singlar
Songar om årstider
The Isley Brothers-songar
Some Kind of Wonderful av The Drifters

«Some Kind of Wonderful» er ein song av Gerry Goffin og Carole King som først vart gjeven ut av The Drifters i 1961.

Originalinnspelinga til The Drifters nådde 12. plassen på den amerikanske Billboard Hot 100-lista og sjetteplassen på den amerikanske Billboard R&B-lista.

Andre kjende versjonar av songen er av Marvin Gaye (1967), Jay and the Americans (1970), Carole King (1971), Peter Cincotti (2004), Aled Jones med Cerys Matthews (2007) og Michael Bublé på luksusutgåvene av det fjerde studioalbumet hans, Crazy Love (2009).

På det doble albumet The Drifters 24 Original Hits (UK, 1975, Atlantic Records), er songen feilaktig tilskriven John Ellison, som òg skreiv ein song kalla «Some Kind of Wonderful». På same vis er Q-Tips sin versjon av songen på det sjølvoppkalla debutalbumet deira frå 1980 feilaktig tilskriven Goffin og King.

Kjelder

Denne artikkelen bygger på «Some Kind of Wonderful av The Drifters» frå ,  den 20. mai 2022. 
 oppgav desse kjeldene:

Singlar frå 1961
Songar frå 1961
The Drifters-songar
Marvin Gaye-songar
Jay and the Americans-songar
Carole King-songar
Songar med tekst av Gerry Goffin
Songar skrivne av Carole King
Atlantic Records-singlar
Lou Adler

Lester Louis Adler () er ein USA-amerikansk plate- og filmprodusent som var med å skipe Roxy Theatre i West Hollywood i California. Adler har produsert og utvikla ei rekkje ikoniske musikkartistar, som The Grass Roots, Jan & Dean, The Mamas & the Papas og Carole King. King-albumet Tapestry var produsert av Adler og vann Grammyprisen i 1972 for årets album og vert rekna som eit av dei største popalbuma gjennom tidene.

Adler var leiande produsent for The Rocky Horror Picture Show og oppdaga ot produsere komediealbuma og filmane for Cheech & Chong. I 2006 fekk Adler ei stjerne på Hollywood Walk of Fame for musikkarrieren hans. Han vart innlemma i Rock & Roll Hall of Fame i 2013 som vinnar, i lag med Quincy Jones, av Ahmet Ertegun-prisen.

Diskografi som produsent
Følgjande er album produserte av Lou Adler:

Filmar
Dei følgjande filane var produsert og/eller regissert av Lou Adler:

Monterey Pop (1968) – produsent
Brewster McCloud (1970) – produsent
The Rocky Horror Picture Show (1975) – leiande produsent
Up in Smoke (1978) – regissør, produsent
Shock Treatment (1981) – leiande produsent
Ladies and Gentlemen, The Fabulous Stains (1982) – regissør
Murphy's Romance (1985) – musikkprodusent
American Me (1992) – leiande produsent
Cheech & Chong's Animated Movie (2013) – produsent
 The Rocky Horror Picture Show: Let's Do the Time Warp Again (2016) – produsent

Kjelder

Denne artikkelen bygger på «Lou Adler» frå ,  den 20. mai 2022. 
 oppgav desse kjeldene:

Bakgrunnsstoff
 

USA-amerikanske filmprodusentar
USA-amerikanske plateprodusentar
Grammy-vinnarar
USA-amerikanske musikkindustrisjefar
Folk frå Los Angeles